**Ministru kabineta noteikumu projekta „Grozījums Ministru kabineta 2010.gada 13.aprīļa noteikumos Nr.361 „Noteikumi par darbības programmas „Uzņēmējdarbība un inovācijas” papildinājuma 2.1.2.1.1.apakšaktivitāti „Kompetences centri””” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un  Kohēzijas fonda vadības likuma  18.panta 10.punktu. |
| 2. Pašreizējā situācija un problēmas | 2010.gada 13.aprīlī Ministru kabinets apstiprināja Ministru kabineta noteikumus Nr.361 „Noteikumi par darbības programmas „Uzņēmējdarbība un inovācijas” papildinājuma 2.1.2.1.1.apakšaktivitāti „Kompetences centri”” (turpmāk - MK noteikumi Nr.361).  2011.gadā ir uzsākta sešu projektu īstenošana.  2011.gada 6.decembrī Ekonomikas ministrija ir saņēmusi Finanšu ministrijas kā Revīzijas iestādes audita par 2.1.2.1.1.apakšaktivitātes „Kompetences centri” (turpmāk – aktivitāti) vadības un kontroles sistēmu novērtējumu (turpmāk – audits).  Audita ietvaros tika konstatēti aktivitātes ieviešanu ietekmējošie riski:   * risks, ka netiks nodrošināta projektu ilgtspēja; * aktivitātes un projektu mērķu nesasniegšanas risks; * nesaskaņotas komercdarbības atbalsta risks; * neatbilstoši veikto iepirkumu risks; * dubultā finansējuma risks.   2011.gada 19.decembrī Ekonomikas ministrija ir saņēmusi Finanšu ministrijas kā Vadošās iestādes vēstuli, pamatojoties uz Revīzijas iestādes audita laikā konstatēto. Atbilstoši vēstulē norādītajam Vadošā iestāde secina, ka aktivitātes ieviešanu nav iespējams turpināt. Līdz ar to Vadošā iestāde uzdod Ekonomikas ministrijai uz laiku, kamēr nav novērsti Revīzijas iestādes konstatētie riski, apturēt aktivitātes ieviešanu, informējot par to finansējuma saņēmējus un veikt grozījumus MK noteikumos Nr.361.  2012.gada 23.marta vēstulē Nr.21-2-02/2020 Finanšu ministrija piedāvā aktivitātes tālākās īstenošanas modeli, kurš paredz novērst aktivitātē konstatētos riskus, vienlaikus pakāpeniski atjaunojot aktivitātes īstenošanu. Vispirms tiek atjaunota aktivitātes īstenošana attiecībā uz tiem pētījumiem, kuri bija uzsākti līdz 2011.gada 22.decembrim.  Lai pilnvērtīgi turpinātu šos pētījumus, 2012.gada 15.maijā tika veikti pirmie grozījumi MK noteikumos Nr.361, kuri daļēji novērsa ilgtspējas nodrošināšanas, dubultā finansējuma un nesaskaņota komercdarbības atbalsts riskus.  Lai pilnībā novērstu visus Revīzijas iestādes konstatētos riskus, Ekonomikas ministrijas ir izstrādājusi šos (otros) grozījumus MK noteikumos Nr.361.  Ekonomikas ministrijas izstrādātie grozījumi ir vērsti uz pašreizējo projektu īstenošanas kārtību un ar grozījumiem noteiktais regulējums tiks piemērots uz finansējuma saņēmējiem, kas uz grozījumu projektā ietvertā regulējuma spēkā stāšanās brīdi jau būs iesnieguši projektu iesniegumus un ar kuriem sadarbības iestāde, proti, valsts aģentūra „Latvijas Investīciju un attīstības aģentūra” (turpmāk – sadarbības iestāde) būs noslēgusi civiltiesiskus līgumus par projekta īstenošanu. Tādejādi, lai nodrošinātu, ka attiecīgās normas tiks ievērotas sadarbības iestāde ierosinās veikt grozījumus noslēgtajos līgumos atbilstoši spēkā esošajam tiesiskajam regulējumam.  Ekonomikas ministrija ir izvērtējusi iespējamos riskus, kas saistīti ar finansējuma saņēmēja tiesiskās paļāvības principa un tiesiskās noteiktības principa pārkāpumiem, ierosinot grozījumus MK noteikumos Nr.361. Ierosinātie grozījumi ir tiešā cēloņsakarībā ar nepieciešamību veikt grozījumus jau noslēgtajos līgumos par projektu īstenošanu, tādejādi mainot projekta īstenošanas nosacījumus. Līdz ar to MK noteikumos Nr.361 iekļautās normas ir attiecināmas jau uz nodibinātām līgumattiecībām, proti, jaunās normas tiks piemērotas uz jau nodibinātām un turpinātām tiesiskām attiecībām.  Atbilstoši demokrātiskas republikas jēdzienam valsts pienākums savā rīcība ir ievērot tiesiskas valsts pamatprincipus, tai skaitā tiesiskās paļāvības un tiesiskās noteiktības principus. Ekonomikas ministrija norāda, ka atbilstoši Augstākās tiesas Senāta Administratīvo lietu departamenta 2011.gada 24.novembra spriedumam SKA – 708/2011 attiecīgo principu pastāvēšana neizslēdz valsts iespēju grozīt pastāvošo tiesisko regulējumu. Grozot tiesisko regulējumu, valstij ir jāņem vērā tās tiesības, uz kuru saglabāšanu vai īstenošanu personai var būt izveidojusies paļāvība. Tiesiskās paļāvības princips prasa, lai valsts, mainot normatīvo regulējumu, ievērotu saprātīgu līdzsvaru starp personas paļāvību un tām interesēm, kuru nodrošināšanas labad regulējums tiek mainīts (*sk. Satversmes tiesas 2010.gada 6.decembra sprieduma lietā Nr.2010-25-01 4.punktu*).  Noteikumu projekts novērš Revīzijas iestāde un Vadošās iestādes konstatētos riskus, kas ir attaisnojami ar visas sabiedrības interešu aizsardzību, ņemot vērā, ka gadījumā, ja Eiropas Komisija konstatēs, ka aktivitātes īstenošana neatbilst Eiropas Savienības tiesiskajā regulējumā iekļautajām prasībām, aktivitātes ietvaros pieejamais finansējums būs jāsedz no valsts budžeta līdzekļiem.  Pamatojoties uz augstāk minēto Ekonomikas ministrija secina, ka objektīvi pastāv steidzams un sevišķi nepieciešams grozījumu izdošanas mērķis, ar kuru būtu attaisnojama tiesiskās noteiktības ierobežošana.  Noteikumu projektā iekļautās prasības uzskatāmas par finansējuma saņēmējiem **neitrālām vai** labvēlīgākām, proti, noteikumu projekts **precīzāk izskaidro jau nozares pētījumu īstenošanas nosacījumus un** ļauj kompetences centra projekta ietvaros īstenot jaunu pētījumu veidu – individuālos pētījumus, kuru rezultātus uzreiz saņem komersants – individuālā pētījuma īstenotājs. Tādējādi noteikumu grozījumu projekts nodrošina labvēlīgākus nosacījumus un ir atbalstāms jau uz nodibinātām tiesiskajām attiecībām.  Papildu Ekonomikas ministrija norāda, ka ņemot vērā, ka ar noteikumu projektu tiek radīti finansējuma saņēmējiem labvēlīgāki nosacījumi, personām, kas nav iesniegušas projektu iesniegumus, nav radušās nekādas tiesības saistībā ar projekta īstenošanu un nav pierādījumu par personu tiesību aizskārumu, līdz ar to tiesiskās paļāvības principa aizskārums attiecībā uz attiecīgajām personām nav konstatējams. |
| 3. Saistītie politikas ietekmes novērtējumi un pētījumi | Projekts šo jomu neskar**.** |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.361, lai iestrādātu jaunu pētījumu veidu – individuālie pētījumi, kurus īstenos un kuru rezultāti piederēs kompetences centra sadarbības partneriem.  MK noteikumos Nr.361 tiek iestrādāti terminu skaidrojumi, prasības individuālā pētījuma īstenotājam un kārtība, kādā tiek īstenoti individuālie pētījumi.  Attiecīgi tiek veikti precizējumi visā MK noteikumu Nr.361 tekstā, lai nodalītu normas (a) kuras attiecās uz visa kompetences centra projekta īstenošanu, (b) kuras attiecās tikai uz nozares pētījumu īstenošanu, un normas (c) kuras attiecās tikai uz individuālo pētījumu īstenošanu.  Tiek precizēts, kārtībā, kādā pētījumiem nosaka publiskā finansējuma intensitāti, tai skaitā precizētas publicēšanas prasības.  Tiek precizēta nozares pētījumu rezultātu pārvaldība **un tiek noteikts, ka kompetences centra likvidācijas gadījumā, tā īpašuma ieguvējs pārņem visas kompetences centra tiesības un saistības**.  Tiek precizēta prasības par sadarbību starp pētniekiem un rūpniecības sektoru.  Lai nodrošinātu demarkāciju ar 2.1.1.1.aktivitātes „Atbalsts zinātnei un pētniecībai” 2.kārtu, MK noteikumos Nr.361 tiek noteikts, ka visi pētījumu rezultāti pieder komersantiem: kompetences centriem vai individuālo pētījumu īstenotājiem.  Ja pētījuma īstenošanā piedalās zinātniskā institūcija, tā pilda apakšuzņēmēja lomu – saņem maksu par saviem pakalpojumiem un visus rezultātus nodod pasūtītājam – kompetences centram vai individuālā pētījuma īstenotājam.  Savukārt MK noteikumos par 2.1.1.1.aktivitātes „Atbalsts zinātnei un pētniecībai” 2.kārtu tiks noteikts, ka pētījumu rezultātus saņem gan komersants, gan arī zinātniskā institūcija, tādējādi paaugstinot arī zinātniskās institūcijas kapacitāti.  Ar grozījumiem MK noteikumos Nr.361 tiek noteikts pārejas periods līdz 2012.gada **31.decembrim**, kura laikā tiek visi uzsāktie pētījumi tiek nodalīti nozares pētījumos un individuālos pētījumos.  **Papildus tam, tiek labota tehniska neprecizitāte MK noteikumu Nr.361 29.punktā, kur jābūt atsaucei uz 25.2.7.apakšpunktu.**  **Attiecībā uz MK noteikumu projekta 3.punktu, ar kuru jaunā redakcijā tiek izteikts MK noteikumu 5.2.apakšpunkts, norādām, ka darbības programmā „Uzņēmējdarbība un inovācijas” ir noteikts šāds uzraudzības rādītājs - projektu skaits, kas ietver sadarbību starp komersantiem un zinātniskajām institūcijām – 50 (mērķis 2009.gadā – 10), ar sadarbību saprotot 'pētījumu pasūtīšanu'. Šāda piebilde nav minēta darbības programmas „Uzņēmējdarbība un inovācijas” papildinājumā, šādas piebildes esamība tiks nodrošināta, veicot grozījumus darbības programmas „Uzņēmējdarbība un inovācijas” papildinājumā. Vienlaicīgi, lai nodrošinātu uzraudzības rādītāja atbilstību darbības programmā „Uzņēmējdarbība un inovācijas” noteiktajai būtībai, kas paredz uzskaitīt pētījumu skaitu, Ekonomikas ministrija piedāvā attiecīgo MK noteikumu apakšpunktu izteikts šādā redakcijā „līdz 2013.gadam ir pasūtīti 50 pētījumi, kas ietver sadarbību starp komersantiem un zinātniskajām institūcijām”.** |
| 5. Projekta izstrādē iesaistītās institūcijas | Valsts aģentūra „Latvijas Investīciju un attīstības aģentūra” **un Eiropas Komisijas Konkurences ģenerāldirektorāts. Eiropas Komisijas Konkurences ģenerāldirektorāts ir saskaņojis, ka noteikumu projekts joprojām ir saskaņā ar regulu 800/2008, kā rezultātā nav nepieciešams uzsākt valsts atbalsta notifikācijas procedūru un noteikumu projektu var iesniegt apstiprināšanai Ministru kabinetā.** |
| 6. Iemesli, kādēļ netika nodrošināta sabiedrības līdzdalība | **Ekonomikas ministrijas izstrādātie grozījumi ir vērsti uz pašreizējo projektu īstenošanas kārtību un ar grozījumiem noteiktais regulējums tiks piemērots uz finansējuma saņēmējiem, kas uz grozījumu projektā ietvertā regulējuma spēkā stāšanās brīdi jau būs iesnieguši projektu iesniegumus un ar kuriem sadarbības iestāde, proti, valsts aģentūra „Latvijas Investīciju un attīstības aģentūra” (turpmāk – sadarbības iestāde) būs noslēgusi civiltiesiskus līgumus par projekta īstenošanu.** |
| 7. Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | 2.1.2.1.1.apakšaktivitātes mērķa grupa ir komersanti, to apvienības (biedrības, nodibinājumi), zinātniskās institūcijas, kuras ir reģistrētas zinātnisko institūciju reģistrā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | **Nav.** |
| 3. | Tiesiskā regulējuma finansiālā ietekme | **Papildus finansējums nav nepieciešams, jo valsts aģentūra „Latvijas Investīciju un attīstības aģentūra” jau ir noslēgusi civiltiesiskus līgumus par projekta īstenošanu.** |
| 4. | Tiesiskā regulējuma nefinansiālā ietekme | Papildus finansējums nav nepieciešams, jo valsts aģentūra „Latvijas Investīciju un attīstības aģentūra” **jau ir noslēgusi civiltiesiskus līgumus par projekta īstenošanu.** |
| 5. | Administratīvās procedūras raksturojums | **Ekonomikas ministrijas izstrādātie grozījumi ir vērsti uz pašreizējo projektu īstenošanas kārtību un ar grozījumiem noteiktais regulējums tiks piemērots uz finansējuma saņēmējiem, kas uz grozījumu projektā ietvertā regulējuma spēkā stāšanās brīdi jau būs iesnieguši projektu iesniegumus un ar kuriem sadarbības iestāde, proti, valsts aģentūra „Latvijas Investīciju un attīstības aģentūra” būs noslēgusi civiltiesiskus līgumus par projekta īstenošanu. Tādejādi, lai nodrošinātu, ka attiecīgās normas tiks ievērotas sadarbības iestāde ierosinās veikt grozījumus noslēgtajos līgumos atbilstoši spēkā esošajam tiesiskajam regulējumam.** |
| 6. | Administratīvo izmaksu monetārs novērtējums | Papildus finansējums nav nepieciešams, jo valsts aģentūra „Latvijas Investīciju un attīstības aģentūra” jau ir noslēgusi civiltiesiskus līgumus par projekta īstenošanu. |
| 7. | Cita informācija | Nav. |

**Anotācijas III. sadaļa -** projekts šīs jomas neskar**.**

|  |  |  |
| --- | --- | --- |
| **IV Tiesību akta projekta ietekme uz spēkā esošo tiesību normu sistēmu** | | |
| **1.** | **Nepieciešamie saistītie tiesību aktu projekti** | **Nepieciešams veikt grozījumu darbības programmas „Uzņēmējdarbība un inovācijas” papildinājuma 38., 41.punktā, lai izslēgtu atbalstu investīcijām ar P&A saistītajā infrastruktūrā, kā arī veikt precizējumus attiecībā uz uzraudzības rādītāju atbilstoši anotācijas I sadaļas 4.punktā norādītajam.** |
| **2.** | **Cita informācija** | **Nav** |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Attiecībā uz individuālajiem pētījumiem, kuri tiek ieviesti ar šiem MK noteikumu Nr.361 grozījumiem, ir jāņem vērā:   1. Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008); |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | **Attiecībā uz individuālajiem pētījumiem, kuri tiek ieviesti ar šiem MK noteikumu Nr.361 grozījumiem, ir jāņem vērā arī :**   1. **Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02);** |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Attiecībā uz individuālajiem pētījumiem, kuri tiek ieviesti ar šiem MK noteikumu Nr.361 grozījumiem, ir jāņem vērā:   1. Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008); | | | |
| A | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regulas Nr.800/2008 2.panta 2.punkts* | ***Noteikumu projekta 2.punkts***  *(pēc grozījumiem –grozītais 2.punkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 1.panta 7.punkta a) apakšpunkts un 7.punkta pēdējā rindkopa;*  *Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai – 10.punkta (a) un (c) apakšpunkti un 12.punkts;* | ***Noteikumu projekta 16.punkts***  *(pēc grozījumiem – jauns 15.1 4. un 15.1 6. Apakšpunkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 1.panta 6.punkta a)apakšpunkts* | ***Noteikumu projekta 16.punkts***  *(pēc grozījumiem – jauns 15.1 7.apakšpunkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 30.panta 3.punkts* | ***Noteikumu projekta 24.punkts***  *(pēc grozījumiem – jauns 21.1 1. Apakšpunkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 30.panta 4.punkts* | ***Noteikumu projekta 24.punkts***  *(pēc grozījumiem – jauns 21.1 2. Apakšpunkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 1.panta 3.punkts* | ***Noteikumu projekta 26.punkts***  *(pēc grozījumiem –jauns 24.1.punkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 31.panta 5.punkts* | ***Noteikumu projekta 27.punkts***  *(pēc grozījumiem – grozītais 25.2.apakšpunkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 31.panta 3. un 4.punkts* | ***Noteikumu projekta 31.punkts***  *(pēc grozījumiem – jauns 33.2.punkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 31.panta 4.punkta (b) (iii) apakšpunkts* | ***Noteikumu projekta 33.punkts***  *(pēc grozījumiem – jauns 34.1.punkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 8.panta 3.punkts* | ***Noteikumu projekta 36.punkts***  *(pēc grozījumiem – grozītais 37.punkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 7.panta 1.punkts un 5.punkta a) apakšpunkts* | ***Noteikumu projekta 36.punkts***  *(pēc grozījumiem – grozītais 38.punkts)* | | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Nav attiecināms. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Par atbalsta programmas grozījumiem saskaņā ar Komisijas Regulas Nr.800/2008 9.pantu EK ir jānosūta kopsavilkuma informācija 20 darbdienu laikā pēc MK noteikumu spēkā stāšanās. | | |
| Cita informācija | | Nav | | |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| **1.** | **Sabiedrības informēšana par projekta izstrādes uzsākšanu** | **Projekts tika izsūtīts viedokļa sniegšanai Latvijas Tirdzniecības un rūpniecības kamerai un kompetences centriem** |
| **2.** | **Sabiedrības līdzdalība projekta izstrādē** | **Latvijas Tirdzniecības un rūpniecības kamera un kompetences centri tika uzaicināti sniegt viedokli par projektu** |
| **3.** | **Sabiedrības līdzdalības rezultāti** | **Latvijas Tirdzniecības un rūpniecības kameras un kompetences centru priekšlikumi iestrādāti projektā** |
| **4.** | **Saeimas un ekspertu līdzdalība** | **Nav** |
| **5.** | **Cita informācija** | **Nav** |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| **1. Projekta izpildē iesaistītās institūcijas** | **Noteikumu projekta izpildē ir iesaistīta valsts aģentūra „Latvijas Investīciju un attīstības aģentūra”.** |
| **2. Projekta izpildes ietekme uz pārvaldes funkcijā** | **Noteikumu projekta izpildi nodrošinās valsts aģentūras „Latvijas Investīciju un attīstības aģentūra” darbības ietvaros.** |
| **3. Projekta izpildes ietekme uz pārvaldes institucionālo struktūru. Jaunu institūciju izveide** | **Noteikumu projekta izpildei nav nepieciešams radīt jaunas institūcijas.** |
| **4. Projekta izpildes ietekmes uz pārvaldes institucionālo struktūru. Esošu institūciju likvidācija** | **Noteikumu projekta izpildei nav nepieciešams likvidēt esošās institūcijas.** |
| **5. Projekta izpildes ietekmes uz pārvaldes institucionālo struktūru. Esošu institūciju reorganizācija** | **Noteikumu projekta izpildei nav nepieciešams reorganizēt esošās institūcijas.** |
| **6. Cita informācija** | **Nav.** |

Ekonomikas ministra pienākumu izpildītājs,

ārlietu ministrs E.Rinkēvičs

Vīza: Valsts sekretārs J.Pūce

04.10.2012 17:00

Gatis Silovs

67013209, Gatis.Silovs@em.gov.lv